Neuvoston asetus (EY) N:o 1804/98, annettu 14 päivänä elokuuta 1998, CN-koodeihin 2303 10 19 ja 2309 90 20 kuuluviin maissitärkkelyksen valmistuksen jätetuotteisiin sovellettavasta autonomisesta tullista ja CN-koodeihin 2303 10 19 ja 2309 90 20 kuuluvien, Amerikan yhdysvalloista peräisin olevien maissitärkkelyksen valmistuksen jätetuotteiden (maissigluteenirehun) tuontiin sovellettavasta tariffikiintiöstä



Virallinen lehti nro L 233 , 20/08/1998 s. 0001 - 0002



NEUVOSTON ASETUS (EY) N:o 1804/98, annettu 14 päivänä elokuuta 1998, CN-koodeihin 2303 10 19 ja 2309 90 20 kuuluviin maissitärkkelyksen valmistuksen jätetuotteisiin sovellettavasta autonomisesta tullista ja CN-koodeihin 2303 10 19 ja 2309 90 20 kuuluvien, Amerikan yhdysvalloista peräisin olevien maissitärkkelyksen valmistuksen jätetuotteiden (maissigluteenirehun) tuontiin sovellettavasta tariffikiintiöstä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että Amerikan yhdysvallat päätti ottaa 1 päivästä kesäkuuta 1998 käyttöön suojatoimenpiteen, jolla rajoitetaan määrällisesti vehnägluteenin tuontia muun muassa yhteisöstä, tämä toimenpide aiheuttaa huomattavia vahinkoja asianomaisille yhteisön tuottajille ja asettaa kyseenalaiseksi WTO-sopimukseen perustuvien myönnytysten ja velvoitteiden tasapainon; kiintiö rajoittaa merkittävästi vehnägluteenin vientiä yhteisöstä Amerikan yhdysvaltoihin, sillä yhteisön viennin arvo laskee vähintään 13,65 miljoonaa ecua vuodessa, neuvotteluissa, joita käytiin Amerikan yhdysvaltojen ja yhteisön välillä WTO:n suojatoimenpiteitä koskevan sopimuksen 12 artiklan mukaisesti, ei päästy tyydyttävään tulokseen, suojatoimenpiteitä koskevan sopimuksen 8 artiklan 2 kohdan mukaisesti viejäjäsenvaltiolla, johon suojatoimenpide vaikuttaa, on oikeus keskeyttää olennaisesti vaikutuksiltaan vastaavien myönnytysten tai muiden velvoitteiden soveltaminen sillä edellytyksellä, että tavarakauppaneuvosto ei vastusta tätä, olennaisesti vaikutuksiltaan vastaavien kauppamyönnytysten soveltamisen keskeyttämisen olisi kohdistuttava samaan alaan; CN-koodeihin 2303 10 19 ja 2309 90 20 kuuluvat maissitärkkelyksen valmistuksen jätetuotteet (maissigluteenirehu) ovat maataloustuotteita, jos käyttöön otetaan tariffikiintiö, jonka tulli on 5 ecua tonnilta, 2 730 000 tonnille CN-koodeihin 2303 10 19 ja 2309 90 20 kuuluvia, Amerikan yhdysvalloista peräisin olevia ja vuosittain yhteisöön tuotavia maissitärkkelyksen valmistuksen jätetuotteita (maissigluteenirehu), kyseessä on olennaisesti vaikutuksiltaan vastaava kauppamyönnytys; olisi vahvistettava autonominen tulli kiintiön noudattamisen varmistamiseksi, yhteisö toimitti tavarakauppaneuvostolle kirjallisen ilmoituksen kyseisestä keskeytyksestä 29 päivänä heinäkuuta 1998; tavarakauppaneuvosto ei ole vastustanut toimenpidettä suojatoimenpiteitä koskevan sopimuksen 8 artiklan 2 kohdan mukaisen 30 päivän määräajan kuluessa, tätä asetusta sovelletaan sen estämättä, että Amerikan yhdysvaltojen soveltama toimenpide on WTO-sopimuksen mukainen; WTO:n suojatoimenpiteitä koskevan sopimuksen 8 artiklan 2 ja 3 kohdan mukaisesti soveltamisen keskeyttäminen on voimassa 1 päivästä kesäkuuta 2001 siihen saakka, kunnes Amerikan yhdysvaltojen suojatoimenpide poistetaan; soveltamisen keskeyttäminen olisi aloitettava heti sen jälkeen, kun WTO:n riitojenratkaisuelin on päättänyt, että Amerikan yhdysvaltojen suojatoimenpide ei ole WTO-sopimusten mukainen, tätä asetusta olisi tarkasteltava uudelleen erityisesti Amerikan yhdysvaltojen vehnägluteenimarkkinoiden kehityksen huomioon ottamiseksi, ja yksityiskohtaiset säännöt tämän asetuksen soveltamisesta olisi hyväksyttävä vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1) 23 artiklan mukaisesti, ON ANTANUT TÄMÄN ASETUKSEN: 1 artikla 1. Vahvistetaan CN-koodeihin 2303 10 19 ja 2309 90 20 kuuluviin maissitärkkelyksen valmistuksen jätetuotteisiin sovellettavaksi autonomiseksi tulliksi 50 ecua tonnilta. 2. CN-koodeihin 2303 10 19 ja 2309 90 20 kuuluvista, Amerikan yhdysvalloista peräisin olevista maissitärkkelyksen valmistuksen jätetuotteista (maissigluteenirehu) ei kanneta tavanomaisesti sovellettavaa tullia. 2 artikla 1. Avataan 1 päivästä kesäkuuta 31 päivään toukokuuta vuotuinen tariffikiintiö, jota sovelletaan tuotaessa 2 730 000 tonnia CN-koodeihin 2303 10 19 ja 2309 90 20 kuuluvia, Amerikan yhdysvalloista peräisin olevia maissitärkkelyksen valmistuksen jätetuotteita (maissigluteenirehu). 2. Kiintiössä sovellettava tulli on 5 ecua tonnilta. 3 artikla Edellä 1 artiklassa tarkoitettujen tuotteiden vapaa liike voi edellyttää alkuperän todistamista. 4 artikla Komissio hyväksyy 5 artiklassa tarkoitettua menettelyä noudattaen säännöt, joita tarvitaan tullin suspendoimiseksi "vapaaksi", heti kun yhteisöön tuodaan 2 730 000 tonnia CN-koodeihin 2303 10 19 ja 2309 90 20 kuuluvia, Amerikan yhdysvalloista peräisin olevia maissitärkkelyksen valmistuksen jätetuotteita (maissigluteenirehu). 5 artikla Komissio hyväksyy tämän asetuksen soveltamiseksi tarvittavat yksityiskohtaiset säännöt asetuksen (ETY) N:o 1766/92 23 artiklassa vahvistettua menettelyä noudattaen. 6 artikla Tähän asetukseen tehtävät muutokset hyväksytään 5 artiklassa tarkoitettua menettelyä noudattaen. 7 artikla 1. Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 2. Tätä asetusta sovelletaan: - 1 päivästä kesäkuuta 2001, tai - viidennestä päivästä sen jälkeen, kun WTO:n riitojen ratkaisuelin on päättänyt, että Amerikan yhdysvaltojen toteuttama suojatoimenpide ei ole WTO-sopimusten mukainen, aikaisemmasta päivämäärästä alkaen siihen saakka kunnes Amerikan yhdysvaltojen suojatoimenpide poistetaan. Jälkimmäisen päivämäärän tapauksessa komissio julkaisee Euroopan yhteisöjen virallisessa lehdessä ilmoituksen, josta käy ilmi WTO:n riitojenratkaisuelimen tekemän päätöksen päivämäärä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä elokuuta 1998. Neuvoston puolesta W. SCHÜSSEL Puheenjohtaja (1) EYVL L 181, 1.7.1992, s. 21. Asetus sellaisena kuin se on viimeksi muutettuna komission asetuksella (EY) N:o 923/96 (EYVL L 126, 24.5.1996, s. 37).